Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 458

3. Az eltávolítható felületi radioaktív szennyezettség mértékének meghatározásakenetvételi módszerrel 2.8 Függelék Előírások a tartálykocsik és a tartálykonténerek jelölésére 2.9 Függelék Előírások a veszélyességi bárcákra 2.10 Függelék Előírások a tartálykonténerek gyártására, vizsgálatára és felhasználására 2.11 Függelék Előírások a tartálykocsik gyártására, vizsgálatára és felhasználására Betűrendes tárgymutató UN számos orosz—magyar anyagnév felsorolás 2002/105/II. szám I. RÉSZ ÁLTALÁNOS RENDELKEZÉSEK 2002/105/II. szám I. Fejezet Általános előírások 1.1 Ezt a szabályzatot kell alkalmazni a veszélyes áruk Nemzetközi Vasúti Árufuvarozási Megállapodás szerinti fuvarozásánál. A szabályzat meghatározza, hogy milyen veszélyes áruk nem fuvarozhatók és milyen veszélyes áruk fuvarozhatók csak bizonyos feltételek betartásával. Veszélyes árunak azon anyagok és tárgyak minősülnek, amelyek a fuvarozás, a berakodás és kirakodás, illetőleg a tárolás során robbanást, tüzet, a műszaki berendezések vagy más áruk károsodását, továbbá emberek és állatok halálát, fizikai sérülését, égési sérülését, besugárzását vagy megbetegedését okozhatják. 1.2 A jelen szabályzat hatálya alá tartozó anyagok és tárgyak veszélyességi jellemzőik szerint a következő osztályokba vannak besorolva: 1. Robbanóanyagok és robbanóanyagokat tartalmazó tárgyak 2. Sűrített, cseppfolyósított vagy nyomás alatt oldott gázok 3. Gyúlékony folyadékok 4.1. Gyúlékony szilárd anyagok 4.2. Öngyulladásra hajlamos anyagok 4.3. Anyagok, amelyek vízzel érintkezve gyúlékony gázokat fejlesztenek 5.1. Gyújtó hatású anyagok 5.2. Szerves peroxidok 6.1. Mérgező anyagok 6.2. Fertőző anyagok 7. Radioaktív anyagok 8. Maró és korróziót előidéző anyagok 9. Egyéb veszélyes anyagok és tárgyak 1.3 A veszélyességi osztályok kizárólagos és szabad osztályokra tagolódnak. A kizárólagos osztályokhoz az 1., a 2., a 6.2 és a 7. osztály tartozik. Azok az anyagok és tárgyak, amelyek vegyi jellemzőiket tekintve a kizárólagos osztályok valamelyikének általános anyagmegnevezése alá tartoznak ugyan, de a vonatkozó osztály táblázataiban nincsenek feltüntetve, a fuvarozásból ki vannak zárva. A kizárólagos osztályok táblázataiban feltüntetett anyagok csak az e szabályzat vonatkozó osztályára előírt feltételek betartásával fuvarozhatók. A szabad osztályokhoz a 3., a 4.1, a 4.2, a 4.3, az 5.1, az 5.2, a 6.1, a 8. és a 9. osztály tartozik. Azok az anyagok és tárgyak, amelyek a szabad osztályok valamelyikének táblázataiban fel vannak tüntetve vagy az osztály általános anyagmegnevezése alá tartoznak, csak az e szabályzat vonatkozó osztályára előírt feltételek betartásával fuvarozhatók. Az e szabályzat szövegében nem említett egyéb anyagok és tárgyak e szabályzatnak megfelelően nem tekintendők veszélyesnek, és különleges követelmények támasztása nélkül fuvarozhatók. Az anyagok és a tárgyak nem fuvarozhatók, ha ezt az egyes osztályok fuvarozási feltételei előírják. Azok a nem radioaktív anyagok és tárgyak, amelyek az osztályok egyikében sincsenek felsorolva és amelyek két vagy több osztály általános meghatározása alá tartoznak: – a kizárólagos osztály feltételei szerint fuvarozhatók, ha a szóbanforgó osztályok valamelyike a kizárólagos osztályokhoz tartozik; – annak az osztálynak a feltételei szerint fuvarozhatók, amely a túlnyomó veszélyt jelenti, ha a vizsgált osztályok egyike sem tartozik a kizárólagos osztályokhoz. 1.4 Az egyes osztályoknál megfogalmazott követelményektől eltérően a fuvarozásból az 1.3 pontban foglaltak szerint kizárt veszélyes áruk is fuvarozhatók, ha erről a fuvarozásról az abban résztvevő vasutak megállapodnak. A feladónak a feladási vasúthoz kell a külön megállapodás megkötésére irányuló kérelmet benyújtania a következő adatok feltüntetésével: – az áru megnevezése és rövid jellemzése; – az áru osztálya és sorszáma; 2002/105/II. szám – az egyes árudarabok tömege, valamint az áru összes tömege; – a csomagolás fajtája; – a rendeltetési ország, a rendeltetési állomás, valamint a feladási vasút és az átmeneti vasutak kilépő határállomásai. A feladási vasút ellenőrzés és egyeztetés céljából közli ezeket, a külön megállapodás megkötésével összefüggő adatokat a fuvarozásban résztvevő vasutakkal. Döntéséről valamennyi vasút a legrövidebb időn belül értesíti a fuvarozásban résztvevő vasutakat. A feladási vasút, amelyhez a külön megállapodás megkötésére irányuló kérelmet benyújtották, értesíti a feladót egyetértéséről, és egyidejűleg közli a külön megállapodás iktatási számát (például: RZD 1/90). A feladó köteles a fuvarlevélnek «Az áru megnevezése» rovatába a IV. Fejezetben előírtakon túl a következő szöveget is bejegyezni: «SZMGSZ 2. Melléklet, egyeztetve, RZD 1/90». 1.5 Az egyes osztályok táblázataiban nem felsorolt oldatok és keverékek (mint preparátumok, félkész termékek, hulladékok) fuvarozásánál a következő előírások érvényesek: Megjegyzések:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes